Aritz Gorrotxategi

Aritz Gorrotxategi Mujika (Donostia, Gipuzkoa, 1975eko martxoaren 31) euskal idazlea da.

Zuzenbidean lizentziatua. Gidoigile (Goenkale, Balbemendi), zutabegile (Gaztetxulo, Egunkaria, Berria, Diario Vasco, Territorios gehigarria...), irakasle (EHU, Esperientzia Gelak, Sormen Tailerrak) eta itzultzaile jardun du.

2000. urtean Irun Hiria saria irabazi zuen, Kafkaren labankada eleberriarekin.

2001ean Gipuzkoako Foru Aldundiko literatur sorkuntza beka eskuratu zuen. Hiru urte geroago, erakunde berak antolatu sorkuntza literariorako Koldo Mitxelena beka lortu zuen. 2012an eta 2022an, Espainiako Kritikaren Saria jaso zuen euskarazko poesia alorrean,  Hariaz beste eta Uda betea poema-liburuengatik, hurrenez hurren. 2022an, berriz, Lauaxeta Saria jaso zuen poesiaren alorrean, Uda betea poema-bildumagatik. 

2017an gazteleraz argitaratu zuen Hariaz beste poema-liburua, Más allá del hilo izenburupean (Baile del Sol). 2022an, berriz, Amuaren gaztelerazko bertsioa kaleratu zuen, Señuelo (Trea) izenburuarekin.  

Durangon eta Donostian 2008az geroztik antolatzen diren Pentsamenduaren Poesia jardunaldietako antolatzaile taldekoa da. Balea Zuria argitaletxearen (2017) sortzaileetako bat ere bada.

Itzultzaile ere aritu da. Euskarara itzuli ditu: Itziar Minguezen Pura coincidencia. Kointzidentzia hutsa (2010, Point de Lunettes), Lev Tolstoiren Zer da artea? (2012, Meettok), J. M. Coetzeeren Jesusen haurtzaroa (2013, Meettok) eta Jesusen eskola-egunak (2017, Meettok), Philip K. Dicken Ordaina, Don DeLilloren Zero K (2016, Meettok) eta Julian Barnesen Istorio bakarra (2018, Meettok).

 Lanak 
 Narrazioak 
 Egurra Pinotxori (2002, Alberdania)
 Zer egingo dugu orain opariekin? (2016, Algaida)
 Ahazten diren gauzak (2018, Erein)

 Nobela 
 Kafkaren labankada (2000, Kutxa)
 Galtzontziloak autobusean zintzilik (2002, Erein)
 Kearen truke (2005, Alberdania)
 Axola ez duenean (2009, Alberdania)
 Koldar hutsa zara (2015, Erein)

 Poesia 
 Taxi bat Hamletentzat (2002, Hiria)
 Zaldi hustuak (2007, Erein)
 Hariaz beste (2011, Erein)
 Muga (antología bilingüe) (2016, Gallo de oro)
 Chillidari gorazarre - Elogio a Chillida (antologia elebiduna) (2017, Balea Zuria)
 Amua (2019, Elkar)
 Uda betea (2022, Elkar)

 Bloga 
 Yasnaia Poliana

 Sariak 
 1997: "Satarka" eta "Bordari" sariak
 2000: Irun Hiria Saria Kafkaren labankada eleberriagatik
 2012: Kritikaren Saria Hariaz beste poema-liburuagatik
 2015: Gabriel Aresti ipuin lehiaketan akzesita
 2015: Ignacio Aldecoa ipuin lehiaketan Bada hor norbait lanagatik
 2016: Donostia Hiriko Kutxa Literatura Saria kontakizun-liburuan Zer egingo dugu orain opariekin? lanagatik
 2017: Gabriel Aresti ipuin lehiaketan akzesita
 2019: Irun Hiriko Kutxa Literatura Saria poesiaren alorrean Amua lanagatik
 2022: Kritikaren Saria Uda betea poema-liburuagatik 
 2022: Lauaxeta Saria Uda betea poema-liburuagatik  

 Kanpo estekak 
 «Aritz Gorrotxategi», Literaturaren Zubitegia.
 Aritz Gorrotxategi Alberdanian
 Aritz Gorrotxategi EIEn
  Círculo de poesía-
 Elkarrizketa El Correoko Territorios gehigarrian (2016-10-3)
 Literaktum
 Elkarrizketa "Territorios" gehigarrian, 2019-12-28
 Elkarrizketa El Diario Vascon, 2019-12-28
 Ahoz aho, 2020-1-21
 Elkarrizketa Berrian, 2020-3-12
 Artefaktua, 2020-5-2
 https://trea.es/autores/aritz-gorrotxategi/
 https://luvina.com.mx/poemas-aritz-gorrotxategi/
 https://www.epdlp.com/escritor.php?id=22062

Kategoria:Euskal idazleak
Kategoria:Euskarazko poetak
Kategoria:Euskal Herriko itzultzaileak
Kategoria:XX. mendeko Donostiako idazleak
Kategoria:XXI. mendeko Donostiako idazleak